钦定古今图书集成/方舆汇编/职方典/第1119卷 > 武昌府公署考 府县志合载
## 钦定古今图书集成/方舆汇编/职方典/第1119卷 > 武昌府公署考 府县志合载

本府

武昌府署　“洪武间设于汉阳门内。正统十一年七月灾。天顺三年，知府吴天爵等重建。” 明季兵燹。顺治十七年，知府王维屏重建。康熙六年，张璠增修。后二年仪门渐圮，知府吕为章重建。清军厅　在堂左。

粮捕厅　在堂右

理刑厅　在头门内左

经历司　在堂右。康熙五年，经历朱之焜创立厅舍。

照磨所　在堂左

“知事厅　” “在堂右。”

司狱司　在府西

总督部院　在望山门内。

巡抚都察院　明景泰四年设于布政司右。隆庆五年，都御史张翀迁建于凤凰山南。癸未火。

皇清顺治十二年，迁于前所营。

巡按察院　“明永乐元年设。正统十一年灾。正德八年重修。顺治十八年奉裁未复。”

北察院　在督粮道署左，今为差使驻𬴂之所。总镇府　在布政司西南。明成化间，自辰州移省城文昌门内。弘治十三年，镇远侯顾溥重建。明季兵燹，顺治中，提督柯永盛僦居民舍，后奉

旨移镇荆州；寻还镇武昌，即总督新署居之。

布政使司　在黄鹄山后。明洪武间，改行中书省刱建。正统十一年七月灾，十三年，左布政使马瑾重建。癸未兵火。

皇清康熙四年，左布政使刘显贵檄“湖北八府”捐建。

右布政司　宅居布政司右，康熙四年奉。

旨分藩长沙。

分守道　初在南街，改建布政司左，又改建司右。明季兵燹。

皇清顺治年间，副使黑星僦居民舍。康熙年间裁后。

分守徐惺即其旧居居之，并镇蕲州。

粮储道　在司西南。明嘉靖十五年，参议丘万仞重建，副使王镕有记。明季兵燹，顺治间，参议李发藻僦居民舍。康熙四年奉。

旨：“湖北”因为“盐道公署。”

按察使司　在黄鹄山南，明洪武五年设。正统十一年七月灾，按察使王瑄重建，副使薛刚有“记。” 明季兵毁。

督学道　明正统十一年，副使薛刚建于臬司门左，欧阳旦有记。崇祯十五年，副使高世泰鼎建巽阁于署右，明季兵燹。

皇清顺治十七年，佥事周启岐仍即旧址建堂曰《振》

德置考厂在内。康熙七年，武昌总镇刘应志借作镇署。十年，武昌总镇衙门奉裁，按察使阎廷谟移作司署。

分巡武昌道　在臬司左。明成化九年，佥事郁宗建，今废。

驿盐道　在前所营

都指挥使　明洪武四年设于文昌门内，分巡道左，屯局道右。正统十一年灾，十三年，都指挥马翱重建。明季兵燹。

皇清顺治间，都指挥使包鸿逵即旧址鼎建“操捕屯。”

局二道，奉裁。康熙元年，都指挥使钱腾云增修。递运所　在文昌门外，今废。

批验茶引所　在文昌门东，今废。

税课司　在文昌门西，今废。

宝源局　在按察司东南。

迎恩馆　在汉阳门外

阴阳学　“在府南” ，今废。

医学　在府城隍庙左

惠民药局　在府街，今废。

僧纲司　五大寺轮管

道纪司　在武当宫

积谷仓　旧武冈王基。贮谷备赈。抚院林天擎建。

常平仓　在平湖门内，贮谷备赈。总督祖泽远建。

军民永利仓　俗名“粮厂” ，明成化中开设，贮全楚人米。仓成，洪水汹涌，铸两铁犀牛镇之。明季兵火，仓毁，仅铁犀牛存其旁，设仓以贮本府兑军漕米。

南粮仓　在花堤

料钞厂　在汉阳门外

教场　在武胜门外。中建演武厅三间，兵燹。

皇清总督罗《绣锦》、抚院迟日益重修。

新教场　在废藩左，官厅一座，抚院刘兆麟建。养济院　在忠孝门外。

江夏县署　旧治在石子冈。隋开皇中，自涂口易治于焦度楼下。唐贞观中，徙府城南。宋绍兴中，仍迁楼下。元因之。明洪武九年，封建楚王，迁汉阳门内。知县李永信建，后火。知县叶奉翔请即清军察院旧署改建，在凤凰山下。

皇清因之，有大门、仪门、大堂、后堂、六房吏舍，东西二。

库、内衙、寅宾馆、《狱舍》

县丞署　在堂左

主簿署　今裁

典史署　旧在堂左，今出居民房。

鲶鱼口镇巡检司　在县南五里。明洪武丁未年设。

浒黄洲镇巡检司　在县北三十里。明洪武甲辰年设。

金口镇巡检司　在县南六十里。明洪武间，设《外州县》。

武昌县署　大门一座，听政堂一座。明洪武初年，知县戚元礼建。成化间，知县刘吴镗重修。仪门一座，后堂一间，刘吴镗建。嘉靖间，知县谌谦修戒石亭一座。隆庆间，知县王楠建。内衙原在山后，嘉靖间，知县许穑卿移附厅治，作内衙十四间，日久倾颓。至万历初，知县李有朋重建正衙、架阁库，主簿度宗武建六房吏舍。万历初，知县李有朋建，后或毁或圮。

皇清顺治十五年，知县张春枝重建“听政堂”一座，《戒》

石亭一座。十七年，知县杜旭重建“架阁库。” 康熙元年，重建“东库。” 五年，知县熊登“建西库” ，修内衙，筑墙垣，建绿槐居三间为书室。六年，建六房吏舍，建“寅宾馆。” 七年，建后堂。八年，建仪门一座，大门一座。

县丞衙　在县堂之左。明洪武三年，知县孟吉建。

典史衙　在县堂之右。明洪武三年，知县孟吉建。

谯楼　即“庾楼。” 明知县戚元礼、谢叔宾等屡建，后屡废。康熙九年，知县熊登建。

布按二司分司并府馆　。明知县谢叔宾、谢廷举、李有朋屡修建，今废，基址尚存。按布政分司基在府馆右。按察分司基在县治东。府馆基在县东南湖书院旧基

公馆　在县治东。分司既废，凡上司往来，无衙舍可栖。顺治十一年，知县冯太初捐买民房为之。

金牛镇公馆　明成化间，通判王蔓建。万历初，知县李有明重修，今废。

河泊所　旧有西泠、长港、江套、碛矶、马饮浆、乌翎、炭门，共六所，各有衙舍。明嘉靖间，乌翎湖并入饮马浆各湖，舍宇俱坏。今止设一所。

金子矶巡检司　，在县南金牛镇一百二十里。白湖镇巡检司　，在县西八十里。

医学　在县南。明洪武间，知县谢叔宾建“惠民药局” 于其左。正统间，知县许诚重修，后毁阴阳学　。今废。

僧会司　在县治东，即“报恩寺” ，今废。

演武厅一所　旗纛墩一座　俱在县西，今废，基址尚存。

预备仓　在县东，今废，基址尚存。

东仓　在洪道乡

南仓　在马迹

西仓　在贤庾乡。今俱废。

漏泽园　在县西九曲亭下。正德间，知县陈璋设。有“《义冢》石坊” 一座。今废。

桑枣园　明洪武初，知县谢叔宾置县市七，乡各一所。今久废。

嘉鱼县署　：自元至正甲辰知县李夒建大堂、仪门、县门、典史衙并六房。明洪武初年，知县姚以德建后堂。正统六年，大堂、后堂倾废，县尹莫震重建县门一座，仪门三间，大堂三间，后堂三间，架阁三间，穿堂一间。司房东西各五间。知县宅在后堂北。“跻春台在内衙西北。”

典史衙　在治署东，佐理厅，三间。典史宅在衙后。

布政分司　在按察分司之右。正统四年，知县黄开建正厅、后堂、仪门、庖房具备，今废。

按察分司　在县治北。洪武元年，知县姚以德建正厅、穿堂、仪门、外门，庖房具备。今废。

公馆　在县东偏更鼓楼内。正统七年八月创建正厅、后堂、庖房具备。今废。

邮亭　在县北龙潭山左。

税课局　在县西，正统二年裁革，废。

簰洲镇巡检司　，在县北七十里。洪武元年巡。

检李颜建

石头口巡检司　在县西八十里。洪武元年，巡检谢希颜建。

太平小白龟湖河泊所　在县西一里，所官汤旺建。

黄冈湖河泊所　在县西南八十里。

头陀港河泊所　在县东三十里。所官罗学贤建。

嘉鱼致思湖河泊所　，在县东北六十里，所官完者帖木儿建。

医学　在县南

阴阳学　今废

僧会司　在县西南法华寺。洪武十五年，僧会宗禅建。

道会司　今废

漕粮仓　在县治西北便粮门内。正厅一座，头门一，班房二，东西两廊皆一十二间。粮仓各屋房六间。后为兵毁，旧址即今“城守营房。”

积谷仓　一名“预备仓。” 今见在县治仪门内之西。

预备仓　一处，在县治东，正统五年新设，岁收米榖一千二百六十九石五斗三升，今废。盈置廒　在县治西，今废。

惠民药局　在县治前。洪武七年，训科童祥建，今废。

养济院　在县东一里。洪武八年，知县吴启文建，今废，址存。

蒲圻县署　旧在积庆坊地。唐武德九年自西良湖徙置凤山监。历代经营，遐莫可考。元至正十二年毁于兵燹。明洪武元年，知县柯日新肇创公署及幕厅吏廨。永乐十二年灾。宣德二年，知县回裔载创。正统五年，知县胡中增建堂室、库藏及钟鼓楼。成化九年，知县葛凤仪重修。前为正堂，曰《德政》，后为穿堂，曰“后堂” ；堂之东为赞政厅，西为丰财库。堂之前，左为仪仗库，今圮为吏户礼房，为承发房，为铺长司，右为造册局，为兵刑工房，为架阁库。甬道中为戒石亭，前为仪门，左为厩房，后为寅宾馆，前为吏廨，右为狴狱，左为仓监，又前为谯楼。天启二年，知县吴炳重修。正堂之后为知县宅。崇祯三年，知县林增志于宅后作“中隐园。” 东为县丞宅，明末毁于兵；西为主簿宅，东下为典史宅，明末俱毁兵刑工房，万历三十二年毁，知县王之杰重修。三十四年知县汪有功修钟鼓楼于县之东角，名曰“观民楼。” 崇祯三年知县林增志重修，今废。县左有旌善亭，右有申明亭，今俱废。屏前左右各有坊。知县林增志建。右曰“岩治承宣” ，左曰“沙阳保障。”

皇清顺治十六年，知县王道久重修县署衙舍。康熙

四年，知县任愬昉重修主簿、典史二宅。九年，知县张圻隆修屏前左右坊。

布政分司　在县治西北阜俗坊。明正统十二年，知县胡中肇创。成化十二年，知县葛凤仪增建。万历初年，知县胡其高，二十八年知县王之杰，崇祯三年知县林增志重修。

皇清康熙六年，知县任愬昉重修。

按察分司　在县治积庆坊东南。明洪武元年，知县柯日新肇创。成化九年，知县葛凤仪重建。万历初，知县胡其高重修，改称“察院。” 二十九年毁于火，知县王之杰重建。三十八年，知县张《光前》、崇祯三年知县林增志重修。明末毁于火。

皇清康熙六年，知县任愬昉将废址鼎建“文昌祠”九。

年知县张圻隆增修

府馆　在县西北仙游坊。明正统十二年，知县胡中肇建。成化二年，知县葛凤仪增建。后知县张珮、吴本固递修。万历初，改为按察司，今废。隙地居民赁住。

汀泗公馆　在汀泗桥畔。明崇祯四年，知县林增志重修。

巡检司　在县西七十里羊楼洞。明成化初，迁武昌县白湖锁巡检司于此。十八年，知县周洪肇创。

医学　在县南凤山铺旁。明成化十二年，知县葛凤仪改建于金台观前。今废。

僧会司　在延寿寺

道会司　在《五岳观》。

演武场　旧在县西北云盘塘侧。明主簿王爵增建。万历三年，知县胡其高修城，据其地，又取土增埤。地势污下，不便阅武，将其馀地易本县民王世贤五岳观前山地为演武场，建门堂旗台，筑垣植柏环之。崇祯三年，知县林增志重修。其旧场易地之馀，改为厉坛，立石名《漏泽园》为

掩骼地

预备仓　在主簿宅前。明万历三十八年圮，署县同知叶文懋重建。本仓之前，即为常平仓，今废。

常丰厫　在县治西南叠秀山下。明弘治十八年，知县徐淮增建。万历三十八年，署县同知叶文懋重修。中有“五显祠。”

南粮仓　在丰乐门内社稷坛前。明万历中，知县倪斯蕙建。三十六年圮于水，知县汪有功重建。三十八年署县同知叶文懋重修，今废。便民仓　在县西七十里六溪口。明知县葛凤仪建。

东仓　旧在詹家仑，后改“官塘驿。”

西仓　在县西五十里王家山。

南仓　在县南荆港上方寺侧。

北仓　在县北十五里红菱港。以上诸仓，皆洪武间创，今俱废。

养济院　在县南双路口后。初为义仓。明崇祯二年，知县林增《志》修葺。明末圮。

税课司　、惠民药局　、阴阳学　，俱久废。咸宁县署　“愬咸邑，自南唐保大十三年始置县，面金山，背紫潭，左相山，右西河，历宋及元，无所更易。元末陈友谅据武昌，壬申邑毁，迁于河北，今朱老庙是也。友谅既平，明甲辰仍迁旧治。洪武三年，知县冯昶始建厅宇，尚多草创。景泰间，知县陈灏继修。弘治乙丑，知县王介重建谯” 楼，知县上官仪建，陈灏修。天顺元年，灏复建仪仗库一间于县衙后，攒写房于仪门内，戒石亭、土地祠各三间，架阁库一间六房吏舍各六间，后俱圮废不常。

皇清顺治六年，知县周文华修厅宇。康熙四年，知县

何廷韬重修新建六曹十二间，仪门三间，及《申明》、旌善二亭。堂西侧建桂花堂四间，正厅三间，河泊所三间，后堂三间，仪门三间，库楼一座，应宿楼一座。又修受善堂三间，县狱瓦房三间，外建房三间，为收禁递解东人之所。重修谯楼五年，修环翠楼三间于县内，七年更名“退思堂。” 又于内衙各房，结砖永固厅房三间，楼房三间，东西平房各五间，厨房一间，寅宾馆一座，七年建榜房于头门外，左右各十间。铜壶滴漏，知县张兴祖置，今久废。

典史署　：原止厅房三间。康熙元年，典史卫起凤重建住房三间，厨房一间。

布政分司　旧在县南二百步。明正统五年，知县庞端创。景泰间，知县陈灏重建。弘治中，知县施达改创于县东二十步旧址，为儒学射圃。崇祯末年，城毁。

皇清顺治七年，知县周文华迁建后街西。康熙四年

知县何廷韬重建正厅三间，穿堂后楼五间，司房东西各三间，司门一间，厨房三间。

宪司分司　旧在县东二十步。明洪武三年，知县冯昶肇建。宣德中知县上官仪、天顺中知县陈灏，正德中知县潘泽相继重修。崇祯末贼毁。

皇清顺治十二年，知县冯源泗迁建于《新察院分司》。

之南。康熙四年，知县何廷韬重建。正厅三间，后堂三间，司门一间，东西廊各一间，厨房二间。府公馆　在县治东。明景泰七年，知县陈灏重建。弘治十二年知县施达重修。天启元年圮，知县曹应聘改创为“三元书院” ，今亦废，与分司旧址并为民居。

河泊所　在紫潭湖畔。洪武十四年立，宣德间裁革。

医学　、阴阳学　今俱废。

“在市仓　” ，与“兴丰廒” 相对。

便民仓　旧在西河畔，屡迁屡废。

养济院　在县境内

崇阳县署　治在北峰亭畔。唐在桃溪桥东，五代迁今所。宋、元因之。洪武甲辰，知县胡兴福、杨伯成、焦圮、刘信相继葺修。自崇祯癸未献寇陷城，县治诸制尽为炬劫，仅留土地一祠。

皇清康熙七年，士民苦祲，《堪舆家》以复县治可以澹。

灾已，奉刱甫停。所修复者，后堂、寅宾馆左右六房而已。至七年，始复修。库楼于正堂右侧，赞政厅于正堂左侧，皇册楼于正堂东，銮驾库于赞政厅后，戒石亭于堂阶墀中立古今牌石于门下，建谯楼三间，六房东西各七间，架阁库一所，铺长司一间，申明亭仍建于承流坊侧，旌善亭仍建于宣化坊侧，知县衙仍在正堂后。

典史衙　在正堂右。俱献寇尽毁。今典史蒋昇重修。厅门一，厅正堂一，东西书房各一，后厅一。典史宅三间，旁东西各五间，横东西各五间五。

显祠一间：康熙六年修复。

布政司分司　在县前东街。天顺三年，焦𤣱建，李锐、张佩重修。崇祯甲申，李方曾重建。前后堂各三间，东西房各五间，头二门各三间，列屏墙于街南，东西辕门接屏墙内左右旗台。顺治四年，知县马士鲲以县治久借民居，迁于此。又买民地盖寅宾馆于东三房后，知县贺人龙建岑楼于后署，县鲁崇礼迁屏墙于今地。

按察司分司　在县前左。

府馆　在县治西。万历十六年，知县陈洪烈立义仓三间　。以上今俱废。

僧会司　在西城内观音寺，顺治间重建。道会司　在文昌观，知县翟善重建“梓潼楼” 于后，贡士陈瓒塑像。

阴阳学　、医学　俱在县前左右。李锐、张佩建，今废。

预备仓　在寅宾馆左。知县周应中建，筑废，近重建。

义仓　旧无，万历十六年，陈洪烈捐俸建立“城池仓　” 三间，在府馆前。

“县市仓　” 一间在东岳庙岭。

演武场　在东门外。屋三间，胡秉性、王学曾修，今废。

《乡约》所　在西门外，陈洪烈定为二十六所，久废。

皇清康熙九年复行。

养济院　旧在西城外，胡秉性建，后水冲圮。万历九年，王学曾改建旧“《乡约》所” ，今废。

《漏泽园　》在南峰亭右。

通城县署　，原正堂一间，后堂三间，敬信堂一间，东西书房各六间，东西皂壮房二间，仪门三间，东西角门各一间，头门三间，东马房一间，正厅三间，望街楼三间，左右书房各三间，厨房三间，东西马房二间，俱顺治八、九年知县盛治创建。戒石亭一座，今废。架阁房三间，在正堂左；幕厅一间，在正堂右。土地祠一间，榜房一间，外库房一间，“楚南名邑坊” 一座，仪仗库一间，旌善亭一座，俱废。石库楼一间，在后堂左。知县简廷仁建。东西粮房各三间，知县赵三台建在仪门内，今废。寅宾馆三间，知县刘栋建，在仪门外左，今废。

县丞、主簿衙　。正统元年裁革。

典史衙　厅房三间，住房三间，厨房一间。布政分司　在县南八十步。

按察分司　，在县东十步。

府馆　在县境内

广丰仓　在县治内西司房后。仓九间贮存留米，今废。

重义仓　在县南门内西。

便民仓　万历三十六年，知县杨浩捐俸于县北二十里星桥铺创建。今废基存。

阴阳学　在县西三十步，后建头门外右，今废。医学　在县东三十步，后建头门外右，今废。演武场　在北门外拱北桥西半里。

乡约所　旧在县左，今改隆平寺。《乡约》遇期，各随寺观会讲。

惠民药局　在县正街二十步。知县褚潭修，今废。改立“申明亭。”

养济院　旧在县城外西北半里。成化二年，知县杜敏改迁于隆平寺右。正房三间，男女房各三间。每名月给米三斗，岁终布花银三钱。近议仍旧城外为便。

兴国州署　：本州衙门一座，向南大门正堂三间，前东西班房二间，两廊相对为书吏房，东西共十二间。前而仪门，又前而头门，门上建钟鼓楼五间。大门内东宾馆厅三间，西收粮厅三间，仪门内东土地祠三间。正堂后为二堂，右建挂号门役房三间，左建库石洞一间，房三间，库后库吏房三间。二堂后为三堂五间，前小房各一间，西书房三间，后小屋三间，东书房三间，后小屋三间为外厨房，前建楼一座。三堂后为内宅厅三间，左右廊房各三间，厨房四间，后建楼一座。俱系“州牧杨遵于康熙元年鼎建。”

守道衙门　在东门南向，即前“巡道衙门。” 州同衙门　在州堂西，系州同马恭循鼎建。州判衙门　在州仪门西，判官阎朴建二堂并宅，判官丁其隆建。

吏目衙门　在州堂东堂，系吏目俞应垣建。头二门并内宅。吏目胡国泰建。

缉捕府　在肇陈

参将衙门　坐落大南门左，借宦刘用灏宅。

“中军衙门　” ，坐落“北门” ，借民房。

“千总衙门　” 坐落大西门，借民房。

把总衙门二　：一在大西门；一在北门。

漕粮仓　，在富池镇。康熙丁未年，郡守王之宾鼎建。

常平仓　“在州堂左。”

便民仓　在城东南半里，久废。二仓俱州守杨遵建。

养济院　在城北半里

大冶县署　正厅三楹。明洪武甲辰年设，知县冯万金草创。壬戌年，知县王伯时重建。嘉靖十年毁，知县张文昌建。十七年，知县赵鼐建谯楼及仕学堂。万历十年，知县吴仁重修正堂，堂后为川堂，后为退思堂、仕学堂，又后为知县宅。宅东为县丞宅，稍南为典史宅，西为主簿宅；堂左为幕厅，为金银库，为架阁库；右为銮驾库，为承发司，为铺长司，两翼为六曹房，中为戒石亭，前为仪门，门左为土地祠，为狱舍，为寅宾馆。馆三楹，万历十二年，知县吴仁建。又前乃为谯楼。明末正厅经土寇焚毁，坐荻篷中听政。

皇清顺治五年，知县刘源湛鼎建正堂、川堂、花园、捕

衙、鼓楼迁改“寅宾馆” ，基于仪门右偏；又改“戒石亭” 为“戒谕坊。” 十七年，知县石之瑗重修六房。康熙八年，知县石邦柱创设卷棚，修筑围墙。十年，知县周寿国修理后衙。

布政分司　旧在采芹桥东，知县吴仁改建。旧名宦祠基，明末废。

按察分司　在东市。明末寇毁，基存。

府馆　在采芹桥西，久废。

税课司　久废

阴阳学　在东市废

医学　在西市废

僧会司　，在普济寺，本寺僧人为之。

道会司　在兴道观，今废。

演武场　旧在县治北社稷坛右。无屋无台，每一操，盗即发。知县赵鼐改迁五家嘴，知县程九万又迁北关外。设演武厅、将台各一所，操演民壮。崇祯末，署县州判李之秀撤改杨、杜二公生祠，建屋二座，前为“得胜厅” ，后祀武安王；今仍之。预备仓　在县治东北，正厅东西各三间，以贮赈济榖。

时丰仓　在县堂西三间。康熙十一年，知县谢鑅重修。五年，前知县陈飞鸣于正堂东幕厅旧基建仓五间，与西仓并贮积谷。又鼓楼亦设有仓。

便民仓　在采芹桥东，旧布政司基。万历十三年，知县吴仁请建，主簿刘凤鸣捐俸二十金，修造官厅一所，牌坊一座。仓廒每里一间，以屯南兑等粮，遇时起运。今废。

“惠民” 药局　久废无考。

养济院　明初，知县吴懋建，在县后将军岭山下。万历年，改设于大有仓右，今废，基存。

漏泽园　在县北一里。康熙十年，知县周寿国买生员梁誉园地一区以为之，在县西北半里，誉亦捐赀。

通山县署　中为正堂，额曰“忠爱。” 明嘉靖三十四年圮，知县陈干重修。后为后堂，曰“清白。” 明隆庆庚午毁，知县谯田龙重修后圮。崇祯壬申知县张世涵重修，至康熙二年又颓，知县任锺麟重修，题曰“慎独轩。” 轩右建楼厅一所，轩后东西竖哨楼二座，又后重筑墙围，左为收藏库，又左为知县厅，右为架阁库，又后为仪仗库。正堂右为幕厅，前为戒石亭，东西两序为六房，东南为典史厅，稍西为吏舍，戒石亭前为仪门。明季规制失旧，至顺治十七年，知县郭如俨改正，尚未告竣。辛丑，知县任钟麟续成其功。仪门西为狱舍，东为寅宾馆，为土地祠。明万历元年，知县谯田龙建，后圮。至康熙元年，知县任锺麟重修，又前为谯楼，天启癸亥，暴水冲废。丙寅知县王廷钱建立头门，规制亦稍失旧。至顺治十七年，知县郭如俨改正，尚未告竣。十八年，知县任锺麟续成其功。谯楼外为屏，屏外东为旌善亭，西为申明亭。嘉靖间亭圮。万历七年知县王嘉相重修，今废。中为“承流” 、宣化坊，明万历十三年知县张书绅建，后废。崇祯庚午，知县潘张改建“仁智楼” ，今废，址存。

布政分司　，在县治西，今改为察院，今废，址存。按察分司　，在县治东，后废。明崇祯知县潘张查明给帖纳税，有《记》。

府馆　在县西今废

巡检司　在县东三十里六都黄泥垄内。今废。

阴阳学　、医学　俱在县西南，今废。

僧会司　在县西，即多宝寺。

道会司　在县西，古洞渊观。

预备仓五　一在县治内，一在茅埠，一在吴田，一在长田，一在焦岩，俱久废址存。

足民仓　旧设于县治内侧，后废。康熙元年，知县任锺麟捐俸改建于县治西。“积谷备赈” 教场　在县西北半里许罗阜山麓。明嘉靖间，知县张一拱建厅其中，后倾圮。万历七年，知县王嘉相修亭三间为演武亭，俱圮。

皇清康熙四年，知县任锺麟重建。

乡约所　《乡约》有正有副。

惠民药局　在县东南，今废。

养济院　在县南半里通津桥外，久废址存。康熙四年，奉文复给孤老月粮布花。知县任锺麟议建。

漏泽园　明万历十一年，知县张书绅捐建于县西二里许新牌楼山麓，方广凡四十丈。